[{"text_idx": "#000000", "text": "Cleifion Covid wedi dal y feirws yn ysbytai'r gogledd"}, {"text_idx": "#000001", "text": "Mae'r bwrdd iechyd sy'n gwasanaethu gogledd Cymru'n dweud bod rhai o'r cleifion coronafeirws sy'n cael triniaeth ysbyty ar hyn o bryd wedi dal y feirws yn yr ysbyty."}, {"text_idx": "#000003", "text": "Mae'r bwrdd wedi cadarnhau bod cyfanswm o 82 o gleifion ysbyty gyda'r feirws hyd at fore Mawrth, 21 Medi, a bod 34 yn rhagor o gleifion yn gwella ar o\u0302l cael yr haint."}, {"text_idx": "#000004", "text": "Mae rheolau sy'n cyfyngu ar ymweliadau ysbyty ers i glystyrau ddod i'r amlwg yn Ysbyty Gwynedd ac Ysbyty Eryri yng Nghaernarfon ddiwedd Awst yn parhau mewn grym."}, {"text_idx": "#000006", "text": "Mewn datganiad nos Fawrth, dywedodd y bwrdd bod 59 o gleifion ysbyty yn ardal canol y gogledd sydd a\u0302 Covid-19 ar hyn o bryd ac mae 12 yn gwella o'r feirws."}, {"text_idx": "#000007", "text": "Yn ardal y gorllewin, mae ysbytai'n trin 23 o gleifion a\u0302'r feirws ac mae 22 o gleifion yn gwella ohono."}, {"text_idx": "#000009", "text": "Gwasanaeth ambiwlans: Mora\u0302l yn 'eithriadol o isel'"}, {"text_idx": "#000010", "text": "Mae'r ward a gafodd ei heffeithio gan glwstwr achosion yn Ysbyty Eryri, meddai, \"bellach wedi ailagor i dderbyn cleifion ac rydym ni'n hyderus fod y sefyllfa'n gwella yn Ysbyty Gwynedd\"."}, {"text_idx": "#000011", "text": "Ond mae \"cyfyngiadau caeth\" ar ymweliadau yn dal mewn grym yn yr ysbytai sydd wedi'u heffeithio."}, {"text_idx": "#000012", "text": "\"Nid yw'r penderfyniad hwn yn effeithio ar ganllawiau ynghylch ymweliadau a\u0302'n gwasanaethau mamolaeth, paediatreg a'r newydd-anedig yn Ysbyty Gwynedd ac Ysbyty Glan Clwyd,\" meddai Ms Harris."}, {"text_idx": "#000014", "text": "\"Bydd angen cwblhau asesiad risg unigol cyn cyrraedd ac wrth gyrraedd ar gyfer ymweliad cymeradwy fel y gallwn ni gadw cleifion, staff ac ymwelwyr yn ddiogel.\""}, {"text_idx": "#000017", "text": "Chwarter marwolaethau Covid wedi deillio o ysbytai"}, {"text_idx": "#000027", "text": "'Gw\u0302yl Fair Forwyn, dechrau'r gwanwyn'"}, {"text_idx": "#000033", "text": "Profiad canser Ifan yn sbarduno teulu i godi arian"}]